THANA บวก 3% ลุ้นงบปีนี้นิวไฮ จ่อบุ๊กยอดพรีเซล 500 ล้าน
THANA บวก 3% จับกลุ่ม “ไฮเอนด์” บุ๊กยอดพรีเซล 500 ล้าน ดันงบปีนี้นิวไฮ อีกทั้งได้มีการเจาะเรียลดีมานด์บ้านหรู 10 ล้านบาท เร่งเปิดโครงการใหม่ 4 โครงการมูลค่า 3 พันล้านบาท คาดรายได้ปี 66 โตต่อ 20%
THANA บวก 3% จับกลุ่ม “ไฮเอนด์” บุ๊กยอดพรีเซล 500 ล้าน ดันงบปีนี้นิวไฮ อีกทั้งได้มีการเจาะเรียลดีมานด์บ้านหรู 10 ล้านบาท เร่งเปิดโครงการใหม่ 4 โครงการมูลค่า 3 พันล้านบาท คาดรายได้ปี 66 โตต่อ 20%
20 ต.ค. 2565

ผู้สื่อข่าวรายงานว่า วันนี้ (20 ต.ค. 65) ราคาหุ้น บริษัท ธนาสิริ กรุ๊ป จำกัด (มหาชน) หรือ THANA ณ เวลา 10:52 น. อยู่ที่ระดับ 3.18 บาท บวก 0.08 บาท หรือ 2.58% สูงสุดที่ระดับ 3.36 บาท ต่ำสุดที่ระดับ 3.16 บาท ด้วยมูลค่าการซื้อขาย 96.59 ล้านบาท

โดยราคาหุ้นปรับตัวขึ้นเป็นการตอบรับทิศทางอสังหาริมทรัพย์ปี 66 ที่มีแนวโน้มเติบโตต่อเนื่อง ซึ่งทาง THANA ได้มีการเจาะเรียลดีมานด์บ้านหรู 10 ล้านบาท โดยเร่งเปิดโครงการใหม่ 4 โครงการมูลค่า 3 พันล้านบาท และจัดงบลงทุนซื้อที่ดิน 1 พันล้านบาท ด้านผู้บริหารคาดรายได้ปี 66 โตต่อ 20% ส่วนปี 65 มั่นใจผลงานทุบสถิติสูงสุดใหม่ จ่อบุ๊กยอดพรีเซล 500 ล้านบาท